Document ID: /roh_data/filtered/fineweb-2-filterrobots_roh.jsonl.gz/10326

Ils 6 da zercladur ha in passant observà in urs che ha traversà la via dal Pass dal Fuorn (Buffalora). Tenor infurmaziuns da l'Uffizi da chatscha e pestga dal Grischun, pudess quai bain esser stà pussaivel. Gia dis avant hajan ins gì enconuschientschas d’in urs sin il territori da Livigno en Italia.
Era in luf en viadi
Ils 7 da zercladur è dà en egl a plirs giasts in luf en vischinanza da la plazza da campar a Zernez. Era qua ha l’uffizi da chatscha e pestga infurmà che quel è vegnì dal sid, lung al flum Spöl e passà enavant en direcziun Engiadina Bassa.
Infurmaziuns sche quai sa tractia dad in urs u in luf enconuschent, na saja dentant betg stà pussaivel da verifitgar.